b"\n_START_ARTICLE_\nEmma Booth\n_START_SECTION_\nBiografia\n_START_PARAGRAPH_\nEl 2008 va sortir amb Lee Richards, un productor de publicitat i escriptor. El 2013 es va casar amb el m\xc3\xbasic Dominick Joseph a Las Vegas, Nevada.\n_START_SECTION_\nCarrera\n_START_PARAGRAPH_\nEl 2007 es va unir a l'elenc de la pel\xc2\xb7l\xc3\xadcula Clubland, coneguda tamb\xc3\xa9 com a Introducing the Dwights, on va interpretar a Jill, una jove que s'enamora de Tim Maitland (Khan Chittenden), un jove verge. All\xc3\xa0 va treballar al costat de l'actriu Brenda Blethyn, que va interpretar a la mare de Tim. Per la seva interpretaci\xc3\xb3 Emma va guanyar dos premis en la categoria de millor actriu secund\xc3\xa0ria._NEWLINE_El 2009 va interpretar a Liese Wollner en la pel\xc2\xb7l\xc3\xadcula de terror Blood Creek, dirigida per Joel Schumacher. Aquell mateix any va donar vida a Sarah Corbett en la pel\xc2\xb7l\xc3\xadcula 3 Acts of Murder i a Laura en The Boys Are Back: aquesta \xc3\xbaltima explica la vida de Joe War (Clive Owen), un escriptor que perd a la seva esposa a causa del c\xc3\xa0ncer i ha d'afrontar les responsabilitats de ser pare solter, per la qual cosa comptar\xc3\xa0 amb l'ajuda de l'esperit de la seva estimada esposa._NEWLINE_El 2010 es va unir com la protagonista femenina a la tercera temporada de la s\xc3\xa8rie criminal Underbelly: The Golden Mile, on va interpretar a Kim Hollingsworth, una jove innocent que arriba a King's Cross per despr\xc3\xa9s convertir-se en una prostituta i m\xc3\xa9s tard en una agent de policia._NEWLINE_Aquell mateix any va apar\xc3\xa8ixer en la pel\xc2\xb7l\xc3\xadcula Pelican Blood on va interpretar a Stevie. La pel\xc2\xb7l\xc3\xadcula segueix la retor\xc3\xa7ada hist\xc3\xb2ria d'amor de Nikko (Harry Treadaway), un noi obsessionat amb les aus que s'enamora de Stevie, a qui coneix en una p\xc3\xa0gina web de su\xc3\xafcidi. Tots dos pensen en acabar amb tot per\xc3\xb2 quan es descobreix que nom\xc3\xa9s un d'ells estava parlant de deb\xc3\xb2 la relaci\xc3\xb3 es trenca. Tamb\xc3\xa9 va apar\xc3\xa8ixer en la pel\xc2\xb7l\xc3\xadcula Hippie Hippie Snake on va interpretar Germaine Greer._NEWLINE_Va actuar en la pel\xc2\xb7l\xc3\xadcula The Wrong Girl, un drama australi\xc3\xa0 de la vida real que explica la hist\xc3\xb2ria d'una adolescent que \xc3\xa9s violada per un conegut grup de Sydney, i lluita durant gaireb\xc3\xa9 quatre anys perqu\xc3\xa8 es faci just\xc3\xadcia. La pel\xc2\xb7l\xc3\xadcula va ser escrita per Nicholas Hammond i dirigida per Michael Jenkins._NEWLINE_Al maig del 2011 va interpretar Rose Pickles en la minis\xc3\xa8rie Cloudstreet, i  Isabel Irish en la pel\xc2\xb7l\xc3\xadcula Jack Irish: Black Tide._NEWLINE_El 2013 apareix en la pel\xc2\xb7l\xc3\xadcula Tracks on interpreta  Marg, al costat de les actrius Mia Wasikowska i Jessica Tovey. Al mar\xc3\xa7 del mateix any es va anunciar que Emma s'uniria a l'elenc de la s\xc3\xa8rie Gothica, on interpretaria a Madeline Usher, l'esposa de Victor Frankenstein (Tom Ellis), no obstant aix\xc3\xb2 la s\xc3\xa8rie no va ser escollida per la cadena ABC per transmetre's. _NEWLINE_El 2015 es va unir a l'elenc de la s\xc3\xa8rie Glitch on va interpretar  Kate Willis._NEWLINE_Al maig de 2017 es va anunciar que s'havia unit a l'elenc de la pel\xc2\xb7l\xc3\xadcula de terror Extinction._NEWLINE_A l'agost del mateix any es va anunciar que s'havia unit a l'elenc recurrent de la setena temporada de la s\xc3\xa8rie Once Upon a Time, on dona vida a una bruixa.\n_START_SECTION_\nModel\n_START_PARAGRAPH_\nAls 15 anys Emma va signar amb Chic Model Management i va treballar a passarel\xc2\xb7les en llocs com Jap\xc3\xb3, Nova York, Mil\xc3\xa0, i Par\xc3\xads. Despr\xc3\xa9s de ser la portada d'una revista local per a adolescents va obtenir el t\xc3\xadtol de Model d'Austr\xc3\xa0lia Occidental i Cara de la Setmana de la Moda de Sydney i Melbourne."